YMPÄRISTÖKASVATUSTA TAITEEN KEINOIN ETDIDAKTIIKASSA

JOHDANTO

Tässä tekstissä pohdin taiteen

mahdollisuuksia tukea opetusta ala-asteen

elämänkatsomustiedossa. Tai

parempi on sanoa, että taide toimikoon keskustelun herättäjänä, samoin kuin

Gareth Matthews1) ja HansLudwig

Freese2) käyttivät *tarinoita* keskustelujen

pohjana.

Teemakseni olen valinnut Greenpeacen ja opetusmetodiksi ympäristötaiteen.

Laajemmassa kontekstissa tekstini liittyy vihreisiin arvoihin ja

ympäristökasvatukseen.

YMPÄRISTÖKASVATUS ELÄMÄNKATSOMUSTIEDON OPPIAINEESSA

Elämänkatsomustiedossa ohjataan oppilasta tutkimaan ja jäsentämään

käsitystään maailmasta. Tärkeää on tähän liittyen sen pohtiminen, mikä on

oppilaan oma suhde ympäristöön, niin sosiaaliseen, yhteiskunnalliseen sekä

luonnon ympäristöön. Tästä syystä ympäristökasvatus on osa laajaa

elämänkatsomustiedon kenttää.

Haasteellista on opetuksessa pitää mukana kuitenkin katsomusaineelle

ominainen vapaus ja välttää oikeiden vastausten ja "oikeiden asenteiden"

opettamista suoraan siirtovaikutuksella. Tärkeää on oppilaiden itse rakentama

tieto ja heidän synnyttämänsä keskustelu ilman oikean vastauksen etsintää.

Ympäristökysymyksissä meillä on kuitenkin ihmiskuntana selkeä ajattelusuunta

sille, kuinka ihmisen tulisi suhtautua luontoon. Kunnioittaen ja suojellen sitä.

Halusin ottaa tuekseni opintovierailun Greenpeacen wwwsivuilla

ja tutkia, minkälainen profiili tällä ympäristökysymyksiin painottuneella järjestöllä on. Miten

sen toimintaa voi käyttää oppilaiden ympäristösuhteen tietoisuuden

kohottamiseen?

VIERAILU GREENPEACEN WWW-SIVUILLA

Ympäristöjärjestön sivut keskittyvät ympäristösuojeluasioihin ja ne esittelevät

laajasti *epäkohtia ja ongelmia* tällä kentällä. Sivut on jaettu eri osiin eri teemojen

mukaan (meret, ilmasto, ympäristömyrkyt, ydinvoima, metsät ja geenimuuntelu).

Teemat ovat raskaita ja aikuisen maailmankatsomukselle suunnattuja. Suhteeni

ainestoon ko. sivuilla on se, että alaasteikäiset

lapset tarvitsevat toisen näkökulman ymmärtääkseen ympäristönsuojelun olennaiset piirteet. Pelkkä epäkohtien ja ongelmien esittely saattaa jäädä irralliseksi ja ahdistusta

aiheuttavaksi tietorakenteeksi oppilaiden päähän, jos heille ei ensin tarjota

mahdollisuutta rakentaa positiivinen tietorakenne luonnosta ja ympäristöstä

yleensä. Tämä herätti minussa halun kehitellä opintokokonaisuus, joka luo tai

vahventaa oppilaiden kokemusta luonnonympäristöstä ja avaa heitä

*huomaamaan* ja sitä kautta ajattelemaan ympäristöään jonakin, joka ansaitsee ja

vaatii ihmisen huomiota.

ARVOT TEHTÄVÄN TAUSTALLA

Haluan pohtia sitä, kuinka ympäristötaide voi toimia oppilailla tietoisuuden

kohottajana ja positiivisen ympäristösuhteen synnyttämisen tukena. Tämä kaikki

on pohjaa sille, että myöhemmin lapsesta kehittyy ihminen, joka on valmis

tiedolliselta, tunteelliselta sekä moraaliselta tasolta kohtaamaan luonnonsuojelun

kysymyksiä.

LAPSEN VALMIUDET

Arvoihin ja asenteisiin kohdistuva kasvatus on erittäin vastuullinen tehtävä sitä

tekevälle aikuiselle. Tästä syystä aikuisella tuleekin olla perustiedot lapsen

kehitysteorioista. Rikkinen (1998) kirjoittaa, että L. Kohlberg on kasvatustieteen

piirissä ehkä tunnetuin lapsen moraalin kehitystä tutkinut henkilö (51). Moraalin

kehityksen teorian mukaan vasta formaalisten operaatioiden kaudella lapsella on

mahdollista hyväksyä sopimusvaraset ja omantunnonmoraalikäsitykset. Ennen

tätä lasta ei voi vaatia ymmärtämään ympäristökysymyksiäkään muusta

näkökulmasta. Haasteelliseksi jää siis se kysymys, kuinka pienten lasten kanssa

voi herättää empaattista, itsen ulkopuolelle, levittäytyvää ajattelua.

RAKKAUS MOTIVOIJANA

Ehdotukseni edellä esitettyyn haasteeseen on omakohtaisen kokemuksen

tuottaminen lapselle, ja sitä kautta kytkeä hänet tunnetasolla käsiteltävään

teemaan. Rikkinen (1998) kirjoittaa, että

*"simulointien, erilaisten roolileikkien avulla sadaan oppilaat samaistumaan jonkin*

*toisen ihmisen asemaan ja pohtimaan tehtyjä ratkaisuja hänen*

*elämäntilanteensa kannalta".* (52)

Luontokokemuksessa simulointi on haastavampi, sillä ihmisen on mahdotonta

samaistua oman olomuotonsa vuoksi luonnonilmiöihin. Tässä kohtaa käytän

ympäristötaidetta keinona herättää lapsessa rakkaus ja kiinnostus luontoa

kohtaan.

YMPÄRISTÖTAIDE AJATTELUN AVUKSI

*"Havainto on ympäristön tulkinnassa ja arvottamisessa keskeisellä sijalla.*

*Havaintotaitojen harjoittaminen on puolestaan keskeinen taidekasvatuksen*

*päämäärä. On osoitettu, että kuvataide on oikeastaan havaintoskeemojen*

*kehittymisen ja muuntumisen historiaa"* (Jokela, 1995, 26).

Ympäristötaiteen tekeminen lasten kanssa on ensisijaista sen henkilökohtaisen

ulottuvuuden vuoksi. Lapsi ei opettele ulkoa valmiiksi pureksittuja havaintoja

oppikirjasta, vaan on itse läsnä luonnossa ja luonnon kanssa, kokien sitä

aisteillaan ja olemalla mukana koko persoonallaan. Toiminnassa jäsennetään

kokonaisvaltaista kokemusta luonnosta samalla oppien ja huomaten opettajan

johdolla uusia näkökulmia ympäristöstä. Huomaaminen ja tietoiseksi saattaminen

ovat ympäristötaiteen keskeisiä tehtäviä tämänkaltaisessa toiminnassa. Jokela

(1995) jatkaakin, että

*"uudistuvat, esteettiset mallit synnyttävät malleja havaita, luokitella, ymmärtää ja*

*konstruoida omaa ympäristösuhdetta"* (26). *Taide...voi toimia yksilön ja koko*

*yhteisön ympäristösuhteen reflektoinnin alullepanijana ja suuntaajana"* (26).

Korostan vielä sitä, että toiminnan tarkoituksena on luoda positiivisia ja rakkaita

kokemisen mahdollisuuksia lapselle, sillä ihmisessä syntyy automaattisesti halu

kunnioittaa ja suojella sellaista, jota rakastaa.

KOKEMUKSET JA OPETUSKESKUSTELU

Timo Jokela (1995) esittelee erilaisia tehtäväkategorioita, joita soveltamalla

voidaan tutustuttaa eriikäiset

lapset ympäristökasvatuksen eri teemoihin.

Kategoriat on määritelty seuraavasti:

1. Tehtävät, jotka ohjaavat tarkentamaan ja herkistämään havaintoa.

Esimerkkinä tehtävä, jossa ympäristön "kaaosta" järjestetään valittujen

muuttujien mukaan. (väri, muoto, koko, pehmeä, kova, elollinen, eloton jne.)

2. Tehtävät, jotka tuovat esille luonnossa tapahtuvia prosesseja ja auttavat

herkistymään niiden havaitsemisessa: kasvu, lakastuminen, veden virtaus,

vuorokauden vaihtelut, tuuli jne.

Esimerkkeinä kasvien istuttaminen ja leijan rakentaminen.

3. Tehtävät, jotka pyrkivät rikkomaan kaavoittuneen ja totutun tavan nähdä

ympäristö.

Esimerkkinä kulkeminen luonnossa jonkun uuden yhdessä sovitun tavan

mukaisesti. Pysähdy aina 5 minuutin välein ja havannoi ympäristöä kaikilla

aisteillasi.

4. Tehtävät, jotka kokeilevat ympäristön mittakaavaa ja ihmisen "rajoja".

Lähtökohtana suuri materiaalimäärä ja tavoitteena selvä muutos ympäristössä.

Esimerkkinä kokonaisen "rannan järjestäminen" eri elementtien mukaan tai

jollaine muulla yhdessä sovitulla tavalla.

Edellä esitetyt tehtäväehdotukset toimivat kokemusten tuottajina. Tehtävien

jälkeen tietoa jäsennetään ja rakennetaan myös sosiaalisesti avoimen

opetuskeskustelun kautta opettajajohtoisesti.

LOPUKSI

Edellä kuvatun toiminnan kautta opettaja valmistaa lapsia vastuunkantamisen

teemoihin, ja lapset saavat "lisäaikaa" omalle kehitykselleen. Toiminnan kautta

lapset saavat kuitenkin olla jo pienestä pitäen mukana ympäristöasioissa,

kuitenkin omalla tavallaan. Kun lapsi alkaa luonnollisesti kiinnostua ympäristön

*suojelusta*, luokassakin otetaan teema puheeksi, ja opettaja voi johdattaa luokan

etsimään järjestöjä, joiden kautta ympäristösuojelu on mahdollista. Tällöinkin

"suodatin" on syytä pitää päällä, kaikkein karskeimmat ympäristöntuhovideot ja kuvat

tuskin aiheuttavat lapsen mielessä kasvattavaa tulosta. Provokaatio on

aikuisille suunnattu. Lapset tulee kaikesta huolimatta pitää turvallisessa

mentaalisessa ympäristössä ja vahvistaa heidän tuntemuksiaan ihmisen

vaikutusmahdollisuuksista ja pitää yllä tulevaisuususkoa. Tällöin myös yksilön

toiminta nousee ajankohtaiseksi keinoksi puhuttaessa ympäristönsuojelusta.

Opettaja voi viedä lapset keräämään roskia heille rakkaaksi tulleesta

luontokohteesta, tai voidaan käsitellä kierrätystä kaatopaikkavierailun jälkeen jne.

KIRJALLISUUTTA:

Freese, HansLudwig.

1992. Lapset ovat filosofeja. Mannerheimin

lastensuojeluliitto

Hirvonen, Leena&Roivas, Jarianna. 1999. Vihreät arvot peruskoulun

elämänkatsomuksen opetuksessa. Etdidaktiikan

seminaarityö. wwwsivuilla

http://www.feto.fi

http://www.feto.fi (19.9.2005)

http://www.greenpeace.se/np/s/NP\_front\_start.asp?g=main&lang=F (20.9.2005)

Jokela, Timo. Ympäristötaiteesta ympäristökasvatukseen. Teoksessa Mantere,

MeriHelga

(toim.)1995. Maan kuva. Kirjoituksia taiteeseen perustuvasta

ympäristökasvatuksesta. Yliopistopaino. Helsinki

Matthews, Gareth. Filosofisia keskusteluja lasten kanssa

Rikkinen, Hannele. 1998. Maantiede peruskoulun alaasteella.

Hakapaino